open-index/open-wikipedia-markdown huggingface dataset:
Jim Guy Tucker

**James "Jim" Guy Tucker, Jr.** (13. kesäkuuta 1943 – 13. helmikuuta 2025) oli yhdysvaltalainen lakimies ja demokraattisen puolueen poliitikko. Hän toimi Arkansas'n kuvernöörinä vuosina 1992–1996. 

Tucker joutui eroamaan kuvernöörin virasta heinäkuussa 1996 saatuaan tuomion petoksesta ja salaliitosta. Hän kärsi maksavaivoista ja sai vuonna 1997 maksansiirron Mayo Clinicillä.

Tucker asui Little Rockissa ja oli naimisissa Betty Tuckerin kanssa. 

## Lähteet
Mike Beebe

**Michael Dale ”Mike” Beebe** (s. 28. joulukuuta 1946) on yhdysvaltalainen lakimies ja demokraattisen puolueen poliitikko. Hän toimi tammikuusta 2007 tammikuuhun 2015 Arkansas’n 55. kuvernöörinä.

Beebe mainitsi tärkeimmiksi tavoitteikseen kuvernöörinä koulutuksen kehittämisen, talouden kasvattamisen ja verojen alentamisen. Ennen valintaansa kuvernööriksi Beebe toimi Arkansas’n senaatin jäsenenä vuosina 1983–2003 ja Arkansas’n oikeusministerinä vuosina 2003–2007.

Mike Beebellä on vaimo Ginger ja kolme lasta. 

## Lähteet
Chris Cunningham

**Chris Cunningham** (s. 1970) on englantilainen musiikkivideo-ohjaaja ja videotaiteilija.

## Musiikkivideot
Cunninhamin kuuluisimpia musiikkivideo-ohjauksia ovat muun muassa Aphex Twinin kappaleille ”Come to Daddy” ja ”Windowlicker” ohjatut videot. Muita hänen ohjaustöitään ovat muun muassa Björkin ”All Is Full of Love” ja Madonnan ”Frozen”. ”All Is Full of Love” on nähtävissä New Yorkin Museum of Modern Artissa.

Cunningham on myös ohjannut lyhytelokuvia käyttäen Aphex Twinin kappaleita niiden soundtrackeina. Tunnetuin näistä lienee *[[Rubber Johnny]]*.

## Elokuvat ja mainokset
Cunningham ei ole ohjannut pitkiä elokuvia, mutta hän on työskennellyt erikoisefektien parissa televisiosarjassa *[[Sylkiäiset]]* ja elokuvassa *[[Alien 3]]*. Hän on ohjannut mainoselokuvia muun muassa PlayStationille, Levi’sille ja Telecom Italianille.

## Aiheesta muualla
*
Mladen Krstajić

**Mladen Krstajic** (serb. *Младен Крстајић*, s. 4. maaliskuuta 1974 Zenica, Jugoslavia) on serbialainen jalkapallovalmentaja ja entinen puolustaja.

## Ura pelaajana

Krstajic aloitti jalkapallon pelaamisen synnyinkaupungissaan, NK Čelik Zenican junioreissa. Aikuisten puolella Krstajić debytoi vuonna 1992 FK Sentan paidassa ja edusti kotimaassaan myös OFK Kikindaa ja FK Partizania. Hän voitti lapsuutensa suosikkiseuran paidassa kolme Serbia ja Montenegron mestaruutta.

Vuonna 2000 Krstajić siirtyi Saksan Bundesliigaan SV Werder Bremeniin. Serbialaisesta tuli Bremenissä yksi Bundesliigan parhaista keskuspuolustajista ja hän voitti seuran paidassa tuplamestaruuden kaudella 2003/04. Mestaruuskauden jälkeen hän siirtyi Schalkeen, jota edusti viiden kauden ajan. Kaikkiaan Krstajić pelasi Bundesliigassa yli 200 ottelua, kunnes jätti Saksan kentät 35-vuotiaana ja palasi Partizaniin. Hän lopetti pitkän uransa serbialaisseurassa mestaruuteen päättyneeseen kauteen 2010/11.

Serbia ja Montenegron maajoukkueessa Krstajic pelasi 59 maaottelua ja teki niissä kaksi maalia. Hän oli mukana 2006 MM-kisoissa.

## Ura valmentajana

Pelaajauransa jälkeen Krstajić toimi Partizanin urheilutoimenjohtajana kesäkuusta joulukuuhun 2011. Tammikuussa 2015 hänestä tuli bosniahertsegovinalaisen FK Radnik Bijeljinan puheenjohtaja.

Krstajić aloitti valmennusuransa toukokuussa 2016, kun hänestä tuli Serbian jalkapallomaajoukkueen apuvalmentaja. Hän luotsasi Slavoljub Muslinin kanssa Serbian MM-lopputurnaukseen 2018. Karsintojen jälkeen kritisoitu päävalmentaja Muslin sai potkut ja Krstajić nousi päävalmentajaksi. MM-kilpailuissa 2018 Serbia jäi pudotuspelien ulkopuolelle. Krstajić sai potkut kesäkuussa 2019 Serbian hävittyä EM-karsinnoissa Ukrainalle lukemin 0–5.

Tammikuussa 2021 Krstajić nimitettiin serbialaisseura TSC:n päävalmentajaksi. TSC:n seurajohto erotti Krstajilćin lokakuussa 2021.

Joulukuussa 2021 Krstajićista tuli israelilaisen Maccabi Tel Avivin päävalmentaja. Hän sai potkut tehtävästään kauden 2021–2022 päätteeksi.

Krstajić nimitettiin Bulgarian jalkapallomaajoukkueen päävalmentajaksi heinäkuussa 2022. Hänet erotettiin tehtävästään Bulgarian päävalmentajana lokakuussa 2023 heikkojen tulosten vuoksi.

## Meriitit
### Pelaajana

* Serbian ja Montenegron / Serbian mestaruus (5): 1996, 1997, 1999, 2010, 2011
* Serbian ja Montenegron / Serbian cup (2): 1998, 2011
* Saksan mestaruus: 2004
* Saksan cup: 2004
* Saksan liigacup: 2005

## Lähteet

## Aiheesta muualla
* Mladen Krstajić
Substraatti

**Substraatti** tarkoittaa seuraavia:

* substraatti eli *hypokeimenon*, metafysiikassa perusta, ominaisuuksien kantaja
* substraatti, elektroniikassa kasvatusalusta, esimerkiksi puolijohdekomponentin pohjamateriaali
* substraatti, biokemiassa entsyymiin sitoutuva aine
* substraatti, kielitieteessä syrjäyttävässä kielessä ilmenevä syrjäytyneen kielen vaikutus.
Aksana Drahun

**Aksana Drahun** (, s. 19. toukokuuta 1981) on valkovenäläinen pikajuoksija.

Drahun voitti 2005 Euroopan cupin ykkösliigan 100 metrin juoksun ajalla 11,35. Samana vuonna Helsingin MM-kisoissa hän oli mukana voittamassa MM-pronssia 4 x 100 metrin viestijuoksussa. Hän voitti Euroopan cupin ykkösliigan myös vuonna 2006. Göteborgin EM-kisoissa 2006 Drahun oli mukana Valko-Venäjän pikaviestijoukkueessa, joka voitti kisoissa pronssia. Torinon sisäratojen EM-kisoissa 2009 hän karsiutui 60 metrin alkuerissä.

## Ennätykset
* 100 metrin juoksu: 11,28 (2005)

## Lähteet
*
Lapin sivistysseura

**Lapin sivistysseura** () oli 11. joulukuuta 1932 perustettu seura, joka muun muassa muistetaan Petsamosta evakuoitujen kolttasaamelaisten avustamisesta. Seura perustettiin Helsingin yliopiston anatomian laitoksella, ja sen ensimmäisenä puheenjohtajana toimi professori Väinö Lassila. Muita perustajajäseniä olivat kielitieteen professori Paavo Ravila, joka toimi seuran ensimmäisenä sihteerinä, ja professori Frans Äimä sekä T. I. Itkonen ja Martti J. Mustakallio. Sivistysseura päätettiin lakkauttaa 24. huhtikuuta 2007 Helsingissä pidetyssä vuosikokouksessa.

Vuonna 1932 Lapin sivistysseura perusti *[[Sápmelaš]]*-lehden. Sivistysseura myös julkaisi saamenkielistä kirjallisuutta, mukana uskonnollisia teoksia.

## Lähteet

## Aiheesta muualla

*Yleisradion uutiset
Vanessa Ferrari

**Vanessa Ferrari** (s. 10. marraskuuta 1990 Orzinuovi, Brescia) on italialainen telinevoimistelija. 

Vanessa Ferrari saavutti vuoden 2004 junioreiden EM-kilpailuissa hopeaa neliottelussa sekä pronssia puomilla ja joukkuekilpailussa. Seuraavana vuonna hän voitti Euroopan nuorten olympiafestivaaleilla sekä Välimeren kilpailuissa kultaa neliottelussa, hypyssä, puomilla, permannolla ja joukkuekilpailussa sekä hopeaa eritasonojapuilla.

Vuonna 2006 Vanessa Ferrari siirtyi naisten sarjaan. Hän johdatti Italian yllättävään joukkuekilpailun EM-kultaan keräten kilpailun parhaat pisteet. Lisäksi hän sai hopeaa permannolla. Syksyllä 2006 Ferrari voitti naisten neliottelun maailmanmestaruuden. Hän sai samoista kilpailuista lisäksi pronssia eritasonojapuilta ja permannolta.

Vuonna 2007 Vanessa Ferrari voitti neliottelun ja permannon Euroopan mestaruuden sekä saavutti neliottelussa MM-pronssia. Vuoden 2009 EM-kilpailuissa hän sai hopeaa permannolla. Hän saavutti EM-pronssia joukkuekilpailussa 2012. Lontoon olympialaisissa 2012 hän sijoittui permannolla neljänneksi. Välimeren kisoissa 2013 hän sai kultaa neliottelussa, permannolla ja joukkuekilpailussa sekä pronssia puomilla. Saman vuoden MM-kilpailuissa hän saavutti permannolla hopeaa. Hän voitti permannon Euroopan-mestaruuden Sofiassa 2014. 

Ferrari oli olympialaisten permantokilpailussa toistamiseen neljäs Rio de Janeirossa 2016. Hän saavutti samalla telineellä hopeaa vuodelle 2021 siirretyissä Tokion olympialaisissa.
 
## Lähteet
*Tulokset Sports123.com 
*FIG:n profiili 
*Saavutukset the-sports.org -sivustolla 

### Viitteet

## Aiheesta muualla
* Vanessa Ferrarin sivusto
Darko Kovačević

**Darko Kovačević** (serb. *Дарко Ковачевић*, s. 18. marraskuuta 1973 Kovin, Jugoslavia) on serbialainen uransa lopettanut jalkapalloilija. Hänen pelipaikkansa oli hyökkääjä.

Kovačević edusti uransa aikana Proleteria ja Punaista Tähteä kotimaassaan, Sheffield Wednesdaytä Englannissa, Juventusta ja Laziota Italiassa, Real Sociedadia Espanjassa sekä viimeisenä seuranaan Olympiakosia Kreikassa. Hän lopetti uransa toukokuussa 2009 sydänvaivojen vuoksi.

Kovačević oli uransa huipulla 1990-luvun lopulla. Tuolloin hän kuului myös Jugoslavian maajoukkueen kantaviin voimiin, ja edusti maataan muun muassa vuoden 1998 MM-kisoissa.

## Lähteet
Carl Friedrich von Weizsäcker

**Carl Friedrich Freiherr von Weizsäcker** (28. kesäkuuta 1912 – 28. huhtikuuta 2007) oli saksalainen fyysikko ja filosofi. Hän opiskeli fysiikkaa, matematiikkaa ja tähtitiedettä Leipzigissa, Berliinissä ja Göttingenissä. Hän väitteli tohtoriksi Leipzigissa 1933.

Weizsäckerille on myönnetty mm. Max Planck -mitali vuonna 1957, Friedenspreis des Deutschen Buchhandels 1963, Templeton-palkinto 1989 sekä Erasmus-palkinto 1969. Hänet oli lisäksi palkittu Pour le Méritellä. Hän työskenteli esimerkiksi Göttingenin Max Planck -instituutissa sekä Hampurissa. 

Weizsäcker esitti vuonna 1938 yhdessä Hans Albrecht Bethen kanssa hiilisyklin, jolla tähti voi tuottaa energiaa muuttamalla vetyä heliumiksi. Hän kuului toisen maailmansodan aikana myös tutkimusryhmään, joka epäonnistui pyrkimyksessään kehittää natsi-Saksalle ydinasetta. On kiisteltyä, olivatko nämä yritykset vakavia, vai epäonnistuivatko saksalaistutkijat tarkoituksella, koska eivät halunneet hallituksen saavan käsiinsä tällaista asetta.

Weizsäcker kuoli Starnbergissä 94-vuotiaana. Hän oli harras kristitty ja pasifisti.

Carl Friedrich von Weizsäckerin isä oli diplomaatti Ernst von Weizsäcker, veli Richard oli Saksan liittotasavallan presidentti.

## Lähteet

## Aiheesta muualla
M/S Finnstar

**M/S Finnstar** () on ensimmäisenä valmistunut alus Finnlinesin Fincantierilta, Italiasta tilaamasta viiden aluksen sarjasta. Alus liikennöi linjalla Helsinki–Travemünde. Laiva on rakennettu Fincantierin Castellammare di Stabian telakalla ja on tyypiltään ro-ro/matkustaja-alus. Kuollutta painoa aluksella on 9&nbsp;653 tonnia. *Finnstar* on rekisteröity Suomen lipun alle ja sen kotisatama on Maarianhamina. Aluksen ensimmäisenä  päällikkönä (2006–2012) toimi Jukka Tapiovaara.

*Finnstarin* sisaralukset ovat M/S ''Finnlady'', M/S ''Finnmaid'', M/S ''Finnswan'' ja M/S ''Europalink''.

## Alus

*Finnstar* on luokkansa suurimpia laivoja maailmassa ja se noudattaa sekä Euroopan että kansainvälistä uusinta turvallisuus- ja ympäristötasoa. Matka-aika Helsingin ja Travemünden välillä on 27 tuntia ja laivalla noudatetaan Suomen aikaa. Varustamo on investoinut laivaan 115 miljoonaa euroa.  

### Hytit

*Finnstarilla* ja sen neljällä sisaraluksella on Suomen ja Saksan välisen laivaliikenteen suurin hyttivalikoima: yhdeksän hyttiluokkaa. Hyttien koko vaihtelee 10&nbsp;m²:stä 38&nbsp;m²:iin. Hytit ovat laivalla kolmella kannella. 

### Vapaa-ajan vietto

Promenadikannella eli ylimmällä matkustajakannella sijaitsevat muun muassa *Aere*-, *Acqua*- ja *Terra*-nimiset kokoustilat, kaksi poreallasta, saunat, kuntosali, ravintola, kaksi baaria, aurinkokansi ja Sailor’s Shop -myymälä. Lisäksi aluksen yhdeksännellä kannella sijaitsevat rekankuljettajille tarkoitetut sauna, poreallas sekä Trucker’s Lounge -oleskelutila. Lisäksi lapsille ja nuorille on  pelikonsoleita sekä lapsille oma leikkipaikka. Laivalla on myös Pafin rahapelejä.

## Käyttöhistoria

1. helmikuuta 2005 aluksen köli laskettiin ja 1. elokuuta alus laskettiin vesille. Rakentamisen aikana, marraskuussa 2005 laivassa sattui pieni tulipalo, mutta se saatiin nopeasti sammutettua. Alus luovutettiin Finnlinesille heinäkuussa 2006 (alkuperäisen suunnitelman mukaan se olisi pitänyt luovuttaa vuonna 2005). Luovutuksen viivästyttyä yli puoli vuotta, peri Finnlines Fincantieriltä sopimussakkoja. Summaa ei kuitenkaan kerrottu julkisuuteen. 27. heinäkuuta *Finnstar* rekisteröitiin Ruotsin lipun alle, mutta jo seuraavana päivänä se palautui takaisin Suomen lipun alle. 6. elokuuta alus aloitti liikennöinnin nykyisellä reitillään, Travemünden ja Helsingin välillä. Vuoden 2014 lokakuussa aluksen kotisatama vaihdettiin Maarianhaminaan. Samalla alukselle saatiin rahapeliautomaatit takaisin.

## Kuvia

Kuva:Finnstar Helsinki.jpg|*Finnstar* Helsingissä.
Kuva:Finnstar.jpg|*Finnstar* lähdössä ensimmäistä kertaa Travemündesta kohti Helsinkiä.
Kuva:Finnstar's trucker's lounge.jpg|Trucker’s Lounge.
Kuva:Finnstar2.jpg|Irtoperiä aluksen kannella.
Kuva:Finnstarin komentosilta.jpg|Osa *Finnstarin* komentosiltaa.
Kuva:Finnstar_lifebuoy.jpg|Pelastusrengas.


## Lähteet

## Aiheesta muualla
* M/S ''Finnstar'' Finnlinesin verkkosivuilla
*
Rodolfo Arruabarrena

**Rodolfo Martín Arruabarrena** (s. 20. heinäkuuta 1975, Marcos Paz, Argentiina) on argentiinalainen jalkapalloilija, joka edustaa espanjalaista Villarrealia. Pelipaikaltaan 178-senttinen Arruabarrena on vasen pakki. Arruabarrenalla on myös Espanjan kansalaisuus.

Arruabarrena aloitti uransa ammattilaisena vuonna 1993 Boca Juniorsissa. Vuonna 1996 hän oli puoli vuotta lainalla Rosario Centralissa. Paluunsa jälkeen Bocan riveihin Arruabarrena hankki joukkueessa aloituskokoonpano paikan. Vuonna 2000 Villarreal osti puolustajan. Luotettavana puolustajana tunnettu Arruabarrena on toiminut Villarrealin kapteenina useita kertoja.

Arruabarrenan maalit Mestarien liigassa kaudella 2005–2006 auttoivat Villarrealin voittoon Rangersista ja Internazionalesta. Villarreal ylsi turnauksessa aina välieriin saakka.

Kesällä 2007 Kreikkalais-seura AEK Ateena hankki Arruabarrenan riveihinsä kolmivuotisella sopimuksella.

Argentiinan maajoukkuetta *El Vasco* on edustanut neljä kertaa. Vuoden 2000 pelatun ystävyysmaaottelun jälkeen, ei Arruabarrenalle ollut tullut maajoukkuekutsua, kunnes uusi valmentaja Alfio Basile kutsui hänet syyskuussa 2006 Espanja-otteluun ja helmikuussa 2007 Ranska-otteluun.

## Aiheesta muualla
*Profiili footballdatabase.comissa
Nokkahaukkakala

**Nokkahaukkakala** (*Oxycirrhites typus*) on haukkakaloihin kuuluva kala.  Se on sukunsa ainoa laji. 

## Koko ja ulkonäkö
Nokkahaukkakala kasvaa noin 10&nbsp;cm pitkäksi. Sen kuono on pitkä ja suippo, vartalossa on valkoisella pohjalla tiilenpunainen ruutukuvio. Koska niillä ei ole ilman täyttämää uimarakkoa, haukkakalat painuvat pohjaan silloin kun eivät ui. 

## Alkuperä
Nokkahaukkakala elää luonnossa Indopasifisella merialueella.   

## Käyttäytyminen
Nokkahaukkakala nöpöttää usein rintaeviensä varassa samalla tavalla kuin tokot, ja odottaa syötävien pikkueläinten mönkivän esille. Se on aggressiivinen saman lajin yksilöitä ja muita suunnilleen saman kokoisia kaloja kohtaan.    

## Ravinto
Nokkahaukkakala syö pienikokoisia äyriäisiä ja kaloja, akvaariossa sille kelpaa myös pakastettu tai kuivattu lihapitoinen ruoka.

## Lähteet

## Aiheesta muualla
*
*
Arthur A. Link

**Arthur Albert Link** (24. toukokuuta 1914 Alexander – 1. kesäkuuta 2010 Bismarck) oli yhdysvaltalainen demokraattisen puolueen poliitikko, joka toimi vuosina 1973–1981 Pohjois-Dakotan kuvernöörinä. Hän oli pitkäikäisin kuvernööri osavaltion historiassa. 

Ennen kuvernöörinä toimimista Link oli vuosina 1946–1970 kongressiedustaja Pohjois-Dakotan osavaltionkongressin alahuoneessa. Lisäksi hän toimi yhden kauden ajan 1971–73 yhtenä Pohjois-Dakotan edustajista Yhdysvaltain edustajainhuoneessa.

## Lähteet
Formula 1 -kausi 1984

**[[Formula 1]] -kausi [[1984]]** oli järjestyksessään 35. Formula 1 -kausi. Se alkoi 25. maaliskuuta 1984 ja päättyi 21. lokakuuta 16 kilpailun jälkeen.

Kausi oli pääasiassa McLaren -tallin hallintaa sen voittaessa 12 kauden 16 osakilpailusta ja varmistaen aikaisessa vaiheessa valmistajien mestaruutensa. Mestariksi nousi kolmatta kertaa Niki Lauda, joka voitti tittelin vain puolikkaalla pisteellä. Kausi oli samalla ensimmäinen modernin ajan kausi, jolloin kaikki ajettavat F1-kilpailut kuuluivat MM-sarjaan.

Niki Lauda voitti kauden mestaruuden ilman ainuttakaan paalupaikkaa. Ainoastaan Denny Hulme on pystynyt samaan vuonna 1967.

## Tallit ja kuljettajat

## Kilpailut

## MM-pisteet
### Kuljettajat

### Valmistajat

## Lähteet
Lee McConnell

Skotlanti

**Lee McConnell** (s. 9. lokakuuta 1978 Glasgow, Skotlanti) on brittiläinen pikajuoksija ja 400 metrin aitajuoksija.

McConnell juoksi vuonna 2001 Pekingin universiadeissa kuudenneksi 400 metrin juoksussa ajalla 52,44. Seuraavana vuonna hän oli Kansainyhteisön kisoissa toinen ajalla 51,68 ja Münchenin EM-kisoissa kolmas ajalla 51,02. Kauden lopussa hän juoksi yleisurheilun maailmancupissa neljänneksi ajalla 50,82. Vuonna 2003 McConnell oli toinen Euroopan cupissa. Pariisin MM-kisoissa hän oli seitsemäs ja  samoin seitsemäs. Ateenan olympialaisissa hän karsiutui välierissä.

McConnell voitti 2005 EM-pronssia sisäratojen EM-kisoissa 4&nbsp;×&nbsp;400 metrin viestijuoksussa. Myöhemmin samana vuonna hän karsiutui Helsingin MM-kisoissa henkilökohtaisella matkalla välierissä, mutta oli mukana MM-pronssia saavuttaneessa viestijoukkueessa. Melbournen Kansainyhteisön kisoissa 2006 McConnell juoksi kolmanneksi 400 metrin aidoissa ajalla 55,25. Hän karsiutui Göteborgin EM-kisoissa 400 metrin aitojen välierissä. Birminghamin sisäratojen EM-kilpailuissa 2007 hän kuului Britannian pronssijoukkueeseen 4&nbsp;×&nbsp;400 metrin viestissä.

McConnell saavutti Osakan MM-kisoissa 2007 4&nbsp;×&nbsp;400 metrin viestijuoksussa pronssia yhdessä Christine Ohuruogun, Marilyn Okoron ja Nicola Sandersin kanssa. 400 metrin juoksussa hän karsiutui välierissä. Pekingin olympialaisissa 2008 hän karsiutui niin ikään 400 metrin välierissä. Berliinin MM-kilpailuissa 2009 hän oli mukana brittien viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Barcelonan EM-kilpailuissa 2010 hän karsiutui 400 metrin alkuerissä. Britannian 4&nbsp;×&nbsp;400 metrin viestijoukkue sijoittui alun perin kolmanneksi, mutta nousi myöhemmin Venäjän joukkueen hylkäyksen takia hopealle. Delhin Kansainyhteisön kisoissa hän oli 200 metrillä viides ja 400 metrillä neljäs. Pariisin sisäratojen EM-kilpailuissa 2011 hän kuului Britannian hopeajoukkueeseen 4&nbsp;×&nbsp;400 metrin viestissä. Saman vuoden Daegun MM-kilpailuissa hän karsiutui 400 metrin välierissä ja oli mukana Britannian viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Helsingin EM-kilpailuissa 2012 hän sijoittui 400 metrillä viidenneksi. Lontoon olympialaisissa hän karsiutui saman matkan välierissä.

McConnell lopetti urheilu-uransa vuonna 2014.

## Henkilökohtaiset ennätykset
* 200 metrin juoksu: 23,16 (2008)
* 400 metrin juoksu: 50,82 (2002)
* 400 metrin aitajuoksu: 55,25 (2006)
* Korkeushyppy: 188 (2000)

## Lähteet
* 

### Viitteet
Carlos Germano

**Carlos Germano Schwambach Neto** (s. 14. elokuuta 1970 Domingos Martins, Espírito Santo, Brasilia) on brasilialainen jalkapallomaalivahti, joka pelasi lähes koko uransa kotimaassaan ja edusti pisimpään Vasco da Gamaa. Hän on 190 senttimetriä pitkä.

Vascon da Gaman junioreista huipulle noussut Carlos Germano edusti kasvattajaseuraansa vuosina 1985–1999. Sen jälkeen hän vaihtoi seuraa taajaan, 2000-luvulla hän edusti yhdeksää eri seuraa, joista viimeinen oli portugalilainen FC Penafiel.

Huippuvuosinaan 1990-luvun puolivälin ja lopun tienoilla Carlos Germano kuului Brasilian maajoukkuerinkiin. Hän pelasi kaikkiaan yhdeksän A-maaottelua ja oli mukana muun muassa vuoden 1998 MM-kilpailuissa varamaalivahtina.

## Lähteet
Pii Mensae

**Pii Mensae** eli HR 2022 on eteläisellä tähtitaivaalla oleva, Suomessa näkymätön Pöytävuoren tähtikuviossa hyvin himmeänä näkyvä tähti. Tähti on hieman Aurinkoa suurempi ja kirkkaampi alijättiläinen spektrityyppiä G0V C.

Tähdellä havaittiin säteisnopeusmenetelmää käyttäen eksoplaneetta vuonna 2001. Planeetan nimi on Pii Mensae b. Sen massa on ainakin 10,3 Jupiterin massaa, ja sen kiertoaika on noin 2&nbsp;049 päivää.

## Lähteet
Giánnis Anastasíou

**Giánnis Anastasíou** (, joskus *Yannis Anastasiou*; s. 5. maaliskuuta 1973) on kreikkalainen jalkapallovalmentaja ja entinen hyökkääjä. Kesästä 2021 lähtien hän on toiminut Panetolikosin päävalmentajana.

## Ura pelaajana

Anastasíou aloitti jalkapallouransa Prevezassa vuonna 1990. Yhden kauden jälkeen hän siirtyi Ethnikosiin, jossa pelasi viiden kauden ajan. Anastasíou pelasi seurassa yli 120 ottelua joukkueen vaeltaessa Kreikan Superliigan ja Beta Ethnikin välillä. Vuosina 1996–1999 hän edusti OFI Kreeta. Ulkomaille Anastasíou siirtyi vuonna 1999 ja seurana oli RSC Anderlecht. Hän pelasi belgialaisseurassa vain yhden kauden voittaen maan mestaruuden.

Kesällä 2000 Anastasíou siirtyi Rodaan, jossa pelasi neljä Eredivisie-kautta tehtaillen 48 maalia. Hyvät esitykset Rodassa toivat kreikkalaiskärjelle sopimuksen AFC Ajaxiin. Peliaika suurseurassa jäi kuitenkin vähiin, eikä hän pelannut Alankomaiden cupin finaalissa keväällä 2006, kun Ajax voitti mestaruuden. Ajax-kausien jälkeen hän edusti vielä Alankomaissa Sparta Rotterdamia ja Almere Cityä, kunnes lopetti uransa vuonna 2008.

### Meriitit pelaajana

* Belgian mestaruus: 2000
* Alankomaiden cup: 2006

## Ura valmentajana

Anastasíou aloitti valmennusuransa Panathinaikosin apulaisvalmentajana kesäkuussa 2008. Hän toimi Henk ten Caten apuvalmentajana ja joutui jättämään tehtävänsä joulukuussa 2009. Tammikuussa 2011 hän palasi valmentajaksi AFC Ajaxin organisaatioon, jossa toimi juniorivalmentajana kesäkuun loppuun 2012 saakka.

Tammikuussa 2013 Anastasíousta tuli englantilaisseura Readingin apulaisvalmentaja. Pesti jäi kuitenkin lyhyeksi, sillä Anastasíou sai päävalmentaja Brian McDermottin tavoin potkut jo maaliskuussa.

Toukokuussa 2013 Anastasíou nimettiin Panathinaikosin päävalmentajaksi. Debyyttikaudellaan Anastasíou luotsasi seuran Kreikan cupin mestariksi neljän vuoden tauon jälkeen. Kreikan Superliigassa Panathinaikos sijoittui Anastasíoun alaisuudessa neljänneksi. Kaudella 2014/15 joukkue oli liigassa toisena, mutta hävisi mestaruuden vieneelle Olympiakosille peräti 12 pistettä. Europeleissä Panathinaikos eteni kaudella 2014/15 Eurooppa-liigan lohkovaiheeseen, mutta 2015/16 pelit katkesivat jo karsintoihin, kun azerbaidžanilainen Qəbələ FK pudotti Anastasíoun miehistön 2–2 vierastasapelillä. Seura purki Anastasíoun sopimuksen marraskuun alussa 2015.

Kesäkuussa 2016 Anastasíousta tuli Eredivisiessä pelanneen Rodan päävalmentaja.

Huhtikuun lopulla 2017 Anastasíou allekirjoitti sopimuksen belgialaisen KV Kortrijkin kanssa ja siirtyy seuran valmentajaksi kaudeksi 2017/18. Joukkueen kausi lähti liikkeelle kangerrellen ja juuttuminen liigan häntäpäähän johti Anastasíoun potkuihin marraskuun alussa 2017.

Marraskuussa 2018 Anastasíousta tuli kyproslaisen Omonian päävalmentaja. Hän valmensi seuraa kauden 2018/19 loppuun saakka.

Kesällä 2021 Anastasíousta tuli Panetolikosin päävalmentaja.

### Meriitit valmentajana

* Kreikan cup: 2014

## Lähteet

## Aiheesta muualla
* Giánnis Anastasíoun profiili Transfermarkt-sivustolla
Jakokosken museokanava

**Jakokosken museokanava** on yksi Pielisjoen kanavista Kontiolahdessa. Se sijaitsee muutaman kilometrin päässä Jakokosken kylästä ja parin kilometrin päässä Mönnin sillasta. Paikka on suosittu retkikohde. Alueella on myös leirintäalue.

Kanava rakennettiin 1877–1878. Kanavassa oli alkuaan puusulut. Vuonna 1907 sulut uusittiin kivi- ja betonirakenteisiksi. Vuosina 1956–1973 koko Pielisjoen porrastus toteutettiin ja vanhat kivi- ja betonisulut museoitiin.

Jakokosken kanava jäi pois käytöstä Pielisjoen viimeisimmän kanavoinnin jälkeen. Museokanava on entisöity kertomaan kertomaan menneiden aikojen kanavaympäristöstä, uittotyöstä ja vanhoista elämäntavoista. Ulkorakennuksiin on koottu kanavointiin liittyviä työkaluja ja -välineitä.

Kanava-alueella museoaluksia, koneita ja laitteita, muun muassa vanha Saimaan puuproomu ja höyryhinaaja Utra, joka liikennöi Pielisjoella 1935–1969. Näyttelyrakennuksessa on Pielisjoen kanavointia esittelevä valokuvanäyttely.

## Kesäohjelmaa
### Kontiolahden kanavateatteri
Kanava-alueella on vuodesta 1982 toiminut kesäisin Kontiolahden kanavateatteri. Esimerkiksi vuoden 2019  näytelmä on *Taivaan tulet*, ja 2009 siellä esitettiin näytelmää *[[Pikku Pietarin piha]]* ja 2011 *[[Kivenpyörittäjän kylä]]*.

### Revyy
2000-luvun alussa museokanavalla esitettiin ohjelma- ja konserttitoimisto The LittleBigMusicin tuottamat revyyesitykset Pysykää kanavalla (2003), Karjalasta kajahtaa (2004), Palveluksessanne (2005) ja Hirmu kiva (2006). Vuonna 2007 kanavalla esitettiin Parasta ennen -revyy, joka juhlisti samalla kanavan revyyn viisivuotistaivalta. 2008 sai ensi-iltansa Täyttä rautaa -revyy.

### Lasten draamaseikkailut
Kesällä 2006 toteutettiin kanavalla ensimmäinen lasten museoseikkailu *Kummaa museokanavalla*.

Keväällä ja syksyllä 2007 museodraamaseikkailun nimi oli *Kanavanvartijan maa*. 1920-luvulle sijoittuvan seikkailudraaman pääohjaajana toimi Teatteri Hyrrän Tero Sarkkinen. 

## Lähteet

## Aiheesta muualla

* Kontiolahden kanavateatteri
Tulivälskäri

**Tulivälskäri** (*Acanthurus achilles*) on välskärikaloihin kuuluva kala.

## Koko ja ulkonäkö
Tulivälskäri kasvaa 25&nbsp;cm pitkäksi. Tummanruskealla, lähes mustalla pohjalla on pyrstön tyvessä oranssi ”liekki”, pyrstö on yleisväriltään oranssi ja pyrstössä ja evissä kulkee valkoinen raita. Nuorilta yksilöiltä liekkikuvio puuttuu.

## Alkuperä
Tulivälskäreitä elää koralliriutoilla keskisellä Tyynellämerellä.

## Käyttäytyminen
Tulivälskäri on hyvin aggressiivinen lajitovereitaan ja muita välskäreitä kohtaan. Sitä suositellaan pidettäväksi yleensä akvaarion ainoana välskärinä. Sen sijaan selkärangattomat ja korallit se jättää yleensä rauhaan, joten sitä voi pitää riutta-akvaariossa.

## Ravinto
Tulivälskärit syövät pääasiassa kasvisruokaa, etenkin akvaariossa kasvavaa levää mutta myös kuivaruokaa.

## Lähteet
Kaulusvälskäri

**Kaulusvälskäri** (*Acanthurus leucosternon*) on huomiota herättävän värikäs koralliriuttojen kala, jota pidetään myös meriakvaariossa.

## Koko ja ulkonäkö
Kaulusvälskäri kasvaa 30&nbsp;cm pitkäksi. Vartalo on sininen, selkäevä keltainen, pää musta ja leuan alla on valkea kauluskuvio. Pyrstössä on sinisellä pohjalla musta kuvio.

## Alkuperä
Kaulusvälskäreitä elää Intian valtamerellä Afrikan itärannikolta Andamaaneille, Indonesian lounaisosaan ja Joulusaarelle. Sitä on tavattu myös läntisen Tyynenmeren puolelta Indonesiaa ja Balilta. Se viihtyy varsin matalassa vedessä, koralliriuttojen ylärinteillä ja tasangoilla.

## Käyttäytyminen
Kaulusvälskäri viettävät aikaansa joko yksin tai suurina ruokailuryhminä. 

Akvaariossa kaulusvälskäri on hyvin aggressiivinen lajitovereitaan ja muita välskäreitä kohtaan. Sen sijaan selkärangattomat ja korallit se jättää yleensä rauhaan, joten sitä voi pitää riutta-akvaariossa. Se tarvitsee kuitenkin paljon uimatilaa, ja on herkkä saamaan pilkkutaudin. 

Kaulusvälskärin ei tiedetä lisääntyneen vankeudessa.

## Ravinto
Kaulusvälskärit syövät pääasiassa kasvisruokaa, etenkin akvaariossa kasvavaa levää, mutta myös kuivattua levää tai leväpitoista kuivaruokaa. Luonnossa levää syövä kala saa levän joukossa pieniä äyriäisiä, ja akvaariossa sen ruokavalioon suositellaan lisättäväksi myös kuivattuja tai pakastettuja pikkueläimiä.

## Lähteet
* Taksonomian lähde tribuksen sukuun asti: 
* Taksonomian lähde suvusta alaspäin: 

### Viitteet
Halikon lukio

**Halikon lukio** sijaitsee Salon kaupungissa entisen Halikon kunnan kirkonkylässä. Opiskelijoita on yli 200. Lukion nykyinen rehtori on Ari Leino.

Halikon lukio on perustettu 1973. Aluksi lukio toimi entisessä kunnantalossa eli Franssintalossa ja siirtyi vuonna 1976 Halikon yläasteen yhteyteen Halikon koulukeskukseen. Syksyllä 2008 lukio sai kokonaan oman rakennuksen, kun se muutti entisen Halikon käsi- ja taideteollisuusoppilaitoksen vanhoihin tiloihin.

Halikon lukiossa on mahdollista suorittaa muun muassa suullisen kielitaidon valtakunnallinen koe, kirjallisuusdiplomi, taito- ja taideaineiden valtakunnallinen lukiodiplomi, tietojenkäsittelytieteen opintoja Turun yliopistoon ja saada urheilun lajivalmennusta. Halikon lukio sijoittui vuonna 2008 ylioppilaskirjoitusten valtakunnallisessa arvostelussa sijalle 43.

## Aiheesta muualla
*Lukion kotisivut 

## Lähteet
Biff Byford

**Peter ”Biff” Byford** (s. 15. tammikuuta 1951 Barnsley, Yorkshire, Englanti) on brittiläinen laulaja sekä yksi Yorkshiressa 1970-luvulla perustetun metalli/rock-yhtye Saxonin perustajajäsenistä.

## Studioalbumit
* (1979) *[[Saxon (albumi)|Saxon]]*
* (1980) *[[Wheels of Steel]]*
* (1980) *[[Strong Arm of the Law]]*
* (1981) *[[Denim and Leather]]*
* (1983) *[[Power and the Glory]]*
* (1984) *[[Crusader (albumi)|Crusader]]*
* (1985) *[[Innocence Is No Excuse]]*
* (1986) *[[Rock the Nations]]*
* (1988) *[[Destiny (Saxonin albumi)|Destiny]]*
* (1990) *[[Solid Ball of Rock]]*
* (1991) *[[Best of Saxon]]*
* (1992) *[[Forever Free]]*
* (1995) *[[Dogs of War]]*
* (1997) *[[Unleash the Beast]]*
* (1999) *[[Metalhead (albumi)|Metalhead]]*
* (2001) *[[Killing Ground]]*
* (2002) *[[Heavy Metal Thunder]]*
* (2004) *[[Lionheart (Saxonin albumi)|Lionheart]]*
* (2007) *[[The Inner Sanctum]]*
* (2009) *[[Into The Labyrinth]]*
54 Piscium

**54 Piscium** (54 Psc) on himmeä tähti Kalojen tähtikuviossa 36 valovuoden päässä Maasta. Sen näennäinen kirkkaus on
5,80 ja se on oranssi pääsarjan tähti, jonka spektrityyppi on K0V. Tähdellä on eksoplaneetta 54 Piscium b, jonka etäisyys on 0,296±0,017 AU,
radan soikeus 0,618±0,051 , kiertoaika
62,206±0,021 , massa >0,227±0,023 Jupiteria.

## Aiheesta muualla

* SIMBAD 54 Psc A entry 54 Psc B entry planet entry
* The Extrasolar Planets Encyclopaedia  entry 
* 54 Piscium SolStation entry.
* Alcyone emphemeris
* Scientists Snap Images of First Brown Dwarf in Planetary System
Linjavälskäri

**Linjavälskäri** (*Acanthurus sohal*) on välskärikaloihin kuuluva kala.

## Koko ja ulkonäkö
Linjavälskäri kasvaa akvaariossa 25&nbsp;cm pitkäksi, luonnossa jopa 40&nbsp;cm. Sen vartalo on pohjaväriltään tummansininen, ja siinä on vaakasuuntaisia valkeita ”liituraitoja”. Selkä- ja vatsaevät sekä pyrstö ovat tummansiniset, mutta niiden reunassa kulkee neonsininen raita. Sivuevissä on häivähdys oranssia.

## Alkuperä
Linjavälskäreitä elää koralliriutoilla Punaisellamerellä sekä Persianlahdella. Se viihtyy riuttojen läheisyydessä, mutta tarvitsee paljon vapaata uintitilaa.

## Käyttäytyminen
Linjavälskäri on hyvin aggressiivinen lajitovereitaan ja muita välskäreitä kohtaan. Sitä suositellaan pidettäväksi vain suurissa akvaarioissa muiden aggressiivisten kalojen joukossa.

## Vesiolot ja ravinto
Muiden Punaisenmeren kalojen tapaan linjavälskärit tarvitsevat tasaiset, hyvät vesiolot. Suolapitoisuuden pitäisi pysyä vakiona niin että ominaistiheys on 1.025, pHn välillä 8,2–8,4 ja lämpötilan 25–28&nbsp;°C. Kala syö paljon, joten se tuottaa paljon jätettä, joten veden kiertoon ja puhdistukseen on kiinnitettävä huomiota. Ne syövät pääasiassa kasvisruokaa, etenkin akvaariossa kasvavaa levää mutta myös kuivaruokaa.

## Lähteet
Libor Sionko

**Libor Sionko** (s. 1. helmikuuta 1977 Ostrava) on tšekkiläinen jalkapalloilija, joka kotimaansa seurojen lisäksi edusti itävaltalaisia Grazer AK:ta ja Austria Wieniä, skotlantilaista Rangersiä sekä tanskalaista FC Kööpenhaminaa. Hän oli pelipaikaltaan keskikenttäpelaaja.

Uransa alkuaikoina Sionko edusti Austria Wienia, Grazia, AC Sparta Prahaa ja FC Baník Ostravaa. Spartassa loistavan liiga- ja UEFA Cup -kauden pelannut Sionko jätti seuran sopimuskiistojen takia ja siirtyi Grazer Athletiksport-Klubiin helmikuussa 2004. Hän auttoi joukkueen Itävallan liigamestaruuteen ja seuran historian neljänteen cup-mestaruuteen.

Menestyksekkään kauden jälkeen Sionko siirtyi Austria Wieniin, jossa hän auttoi joukkuetta kaudella 2004–2005 UEFA Cupissa aina puolivälieriin saakka. Seuraavalla kaudella hän juhli jälleen tuplamestaruutta tällä kertaa wieniläisten paidassa.

16. toukokuuta 2006 Sionko siirtyi Rangersiin kolmen vuoden sopimuksella. Sionko debytoi Rangersin paidassa 30. heinäkuuta 2006 ottelussa Motherwellia vastaan. Tšekkiläinen teki ottelussa myös maalin. Ura joukkueessa jäi kuitenkin yhteen kauteen, sillä Sionko ei onnistunut murtautumaan Rangersin avausmiehistöön. Kesällä 2007 hän siirtyikin Tanskan superliigaan FC Kööpenhaminaan. 

Tšekin maajoukkuetta Sionko edusti 41 kertaa ja teki kahdeksan maalia. Sionko valittiin Tšekin joukkueeseen vuoden 2006 MM-kisoihin, kun alun perin kisoihin valittu Vladimír Šmicer loukkaantui.

## Meriitit
* Itävallan mestaruus (2): 2004, 2006
* Itävallan cup (3): 2004, 2005, 2006
* Tanskan mestaruus: 2009
* Tanskan cup: 2009
* Tšekin mestaruus (3): 2000, 2001, 2003
* Tšekin cup: 2004

## Lähteet

## Aiheesta muualla
*Sionkon profiili soccerbase.comin sivuilla
Lámpros Choútos

**Lámpros Choútos** (, s. 7. joulukuuta 1979 Ateena, Kreikka) on kreikkalainen entinen jalkapalloilija, joka edusti Kreikan maajoukkuetta kymmenen kertaa ja teki kolme maalia. Seuratasolla hän edusti Kreikan Superliigassa ja sen edeltäjissä Olympiakos Pireusta 1999–2004 ja Nea Smyrnin Panioniosta 2007-2009 sekä välillä PAOK Salonikia 2008. 177 senttimetriä pitkän Choútosin pelipaikka oli hyökkääjä.

Choútos edusti 1990-luvulla viisi kautta AS Romaa, jossa hänelle kertyi vain kolme ottelua Italian Serie A:ssa ja Inter Milanissa yhden. Toistaiseksi Inter on lainannut Choútosin Atalantaan ja Mallorcaan vuonna 2005 ja Regginaan vuonna 2006.

## Lähteet
Cha-cha

**Cha-cha** on 4-jakoiseen musiikkiin alun perin mambosta kehittynyt tanssi. Se yleistyi 1950-luvulla, jolloin sitä kutsuttiin "triplamamboksi". Nimitys muuttui myöhemmiin cha-cha-chaksi, joka tulee tanssin perusrytmille luonteenomaisesta synkooppiaskeleesta (nel-et-yks).

Cha-cha on kilpatanssi ja se lasketaan kuuluvaksi latinalaistansseihin. Viime vuosina se on kasvattanut suosiotaan myös lavatanssina. Cha-chan kuvioita ovat esimerkiksi time step, New York ja käden ali.
16 Cygni

**16 Cygni** (16 Cyg) on kolmoistähti noin 70,5 valovuoden päässä Maasta. Kaksi tähdistä muistuttaa Aurinkoa. Sen B-tähdellä on eksoplaneetta.

A on 21,6 parsekin, B 21,4 parsekin päässä. A ja C ovat melko lähekkäin 73 AU:n päässä toisistaan. B-tähti on kaukana 860 AU:n päässä, mutta sen tarkkaa kiertoaikaa ei tunneta.

## Eksoplaneetta 16 Cygni Bb

Eksoplaneetta 16 Cygni B on havaittu mittaamalla tarkalla spektrografilla 16 Cygni B:n säteisnopeuden vaihteluja. Suoraan sitä ei ole nähty.
* Massa Jupiteria (M sin i)>1,68 ± 0,15
* Kiertoaika päivää 798,5 ± 1,0
* Radan isoakselin puolikas AU 1,681 ± 0,097 *Radan soikeus 0,681 ± 0,017

## Metallipitoisuus
16 Cygni A on B:tä noin 0,04-0,05 dex metallirikkaampi. Tämä saatata johtua siitä, että 16 Cygni B:lla on suuri planeetta, mutta A:llä ei. Jättiläisplaneetta 16 Cgyni Bb olis kerännyt metallia ytimeensä 1,5-6 Maan massan verran.

## Lähteet

## Aiheesta muualla
* '''SIMBAD''': 16 Cyg A
* '''SIMBAD''': 16 Cyg B
* '''SIMBAD''': 16 Cyg C
* '''Extrasolar Planets Encyclopaedia''': 16 Cyg Bb
* '''Extrasolar Visions''': 16 Cygni B 
* '''Extrasolar Visions''': 16 Cygni Bb 
* 16 Cygni-B  by Professor Jim Kaler.
* 16 Cygni 2? at SolStation.
Sotírios Kyrgiákos

**Sotírios ”Sotíris” Kyrgiákos** (, s. 23. heinäkuuta 1979 Tríkala, Kreikka) on kreikkalainen jalkapalloilija, joka edustaa saksalaista Wolfsburgia. Kyrgiákoksen pelipaikka on puolustaja.

Ennen nykyistä seuraansa Kyrgiákos on edustanut Panathinaikosia (1996–1999, 2001–2004), Agios Nikolaosia (1999–2001), Glasgow Rangersia (2004–2006), Eintracht Frankfurtia (2006–2008), AEK Ateenaa (2008–2009) ja Liverpoolia (2009–2011).

Kreikan maajoukkueessa Kyrgiákos debytoi vuonna 2002 ja on pelannut yhteensä 61 ottelua ja tehnyt niissä neljä maalia. Hän lopetti maajoukkueuransa vuonna 2010.

## Lähteet

## Aiheesta muualla
* Kyrgiákoksen kotisivut
79 Ceti

**79 Ceti** eli HD ***16141*** on noin 117 valovuoden päässä sijaitseva himmeä tähti Valaskalan tähtikuviossa. Tähti on keltainen alijättiläistähti, jonka keskustasta on vety loppunut.

Tähdellä on eksoplaneetta, jonka radan isoakselin puolikas (a) on 0,35 AU, radan soikeus (e) on 0,252±0,052, kiertoaika (P) 75,82±0,4 d. Planeetan massa on 0,215 ± 0,03 Jupiteria. Tarkkaa massaa ei tunneta, koska planeetan radan kaltevuutta ei tiedetä.

## Lähteet

## Aiheesta muualla
* '''SIMBAD''': HD 16141 -- High proper-motion Star
* '''SolStation''': 79 Ceti
* '''Extrasolar Planets Encyclopaedia''': HD 16141 + HD 16141 b
* 79 Ceti b
Antonio de Montesinos

**Antonio de Montesinos** oli espanjalainen munkki. Hän kuului siihen neljän dominikaanin joukkoon, joka  vuonna 1510 saapui Santo Domingoon. Antonio de Montesinos on henkilö, joka saarnassaan ensimmäisenä uhmasi espanjalaisia konkistadoreja ja siirtolaisia, tarkoituksenaan estää intiaanien sortoa Espanjan löytömaissa.

## Lähteet

* Casas, Bartolomé de las: Historia de las Indias. 
* Zavala, Silvio: La Encomienda indiana. Madrid 1935. Meksiko 1992.
Walter Baseggio

**Walter Baseggio** (s. 19. elokuuta 1978 Clabecq, Belgia) on belgialainen jalkapalloilija, joka edustaa Anderlechtia. Hänen pelipaikkansa on keskikentän keskellä. Baseggion sukujuuret ovat Italiassa; hänen äitinsä on kotoisin Napolista ja isänsä Trevisosta.

Baseggio on edustanut uransa aikana SC Clabecqia ja Anderlechtia junioreissa sekä ammattilaisena Anderlechtin lisäksi Trevisoa, johon hän teki pikavisiitin vuonna 2006. Hän on siis tuon vierailun ja ensimmäisen junioriseuransa lisäksi edustanut vain Anderlechtia.

Belgian maajoukkueessa Baseggio debytoi vuonna 1999 ja on pelannut yhteensä 27 ottelua, joissa hän on tehnyt yhden maalin.

## Lähteet
Takashi Shimura

**Takashi Shimura** (, syntymänimeltään **Shoji Shimazaki**, 12. maaliskuuta 1905 Asago, Hyōgo, Japanin keisarikunta – 11. helmikuuta 1982 Tokio, Japani) oli 1900-luvun menestyneimpiä japanilaisia näyttelijöitä.

Hänen ensimmäisiä roolejaan oli tarkastajan rooli Kenji Mizoguchin elokuvassa *[[Naniwa erejî]]* (1936). Shimura oli Akira Kurosawan tärkein luottonäyttelijä Toshiro Mifunen jälkeen. Shimura esiintyi monessa Kurosawan elokuvassa, kuten samurai Kambei Shimadan roolissa elokuvassa *[[Seitsemän samuraita]]* (1954), puunhakkaajan roolissa elokuvassa *[[Rashômon]]* (1950), päähenkilönä elokuvassa *[[Ikiru – tuomittu]]* (1952), etsivän roolissa elokuvassa *[[Kulkukoira (elokuva)|Kulkukoira]]* (1949) ja tohtorin roolissa elokuvassa *[[Juopunut enkeli]]* (1948).

Itse asiassa Shimuran ja Kurosawan yhteistyö alkoi aiemmin ja kesti pidempään kuin Kurosawan yhteistyö Mifunen kanssa. Shimura esiintyi jo Kurosawan ensimmäisessä elokuvassa *[[Sanshiro Sugata]]* (1943), ja viimeinen Kurosawan elokuva, jossa Shimura näytteli, oli *[[Kagemusha]]* (1980), johon Kurosawa kirjoitti roolin eritoten Shimuraa varten. Kohtaus kuitenkin leikattiin pois länsimaalaisesta julkaisusta, joten monet eivät edes tiedä hänen olleen elokuvassa. The Criterion Collectioniin kuuluva julkaisu tosin sisältää kohtauksen.

Kurosawan kanssa tekemänsä yhteistyön ulkopuolella Shimura tunnetaan ehkä parhaiten rooleistaan monissa japanilaisissa hirviöelokuvissa, muun muassa tiedemies Kyohei Yamanen roolistaan kahdessa ensimmäisessä *[[Godzilla (vuoden 1954 elokuva)|Godzilla]]*-elokuvassa.

Shimura kuoli 11. helmikuuta 1982 emfyseemaan ollessaan 76-vuotias.

## Valikoitu filmografia
* 1943: *[[Sanshiro Sugata]]*
* 1944: *[[Ichiban utsukushiku]]*
* 1945: *[[Tora no o wo fumu otokotachi]]*
* 1946: *[[Waga seishun ni kuinashi]]*
* 1948: *[[Juopunut enkeli]]*
* 1949: *[[Shizukanaru ketto]]*
* 1949: *[[Kulkukoira (elokuva)|Kulkukoira]]*
* 1950: *[[Shubun]]*
* 1950: *[[Rashômon]]*
* 1951: *[[Aika (elokuva)|Aika]]*
* 1951: *[[Hakuchi]]*
* 1952: *[[Ikiru – tuomittu]]*
* 1954: *[[Seitsemän samuraita]]*
* 1954: *[[Godzilla (vuoden 1954 elokuva)|Godzilla]]*
* 1955: *[[Godzilla Raids Again]]*
* 1955: *[[Ikimono no kiroku]]*
* 1956: *[[Miyamoto Musashi kanketsuhen: kettô Ganryûjima]]*
* 1957: *[[Chikyu Boeigun]]*
* 1957: *[[Kumonosu jô]]*
* 1958: *[[Kakushi-toride no san-akunin]]*
* 1961: *[[Yojimbo]]*
* 1961: *[[Mosura]]*
* 1962: *[[Sanjuro]]*
* 1955: *[[Gorath]]*
* 1962: *[[Chushingura – Hana no maki yuki no maki]]*
* 1963: *[[Tengoku to jigoku]]*
* 1964: *[[San daikaijû: Chikyu saidai no kessen]]*
* 1965: *[[Samurai (vuoden 1965 elokuva)|Samurai]]*
* 1965: *[[Akahige]]*
* 1965: *[[Frankenstein Conquers the World]]*
* 1968: *[[Zatoichi|Zatoichi and the Fugitives]]*
* 1973: *[[Zatoichi|Zatoichi's Conspiracy]]*
* 1978: *[[Ogin-sama]]*
* 1980: *[[Kagemusha]]*

## Aiheesta muualla

*
Andreas Hinkel

**Andreas Hinkel** (s. 26. maaliskuuta 1982 Backnang, Baden-Württemberg, Saksa) on saksalainen jalkapalloilija, joka edusti kotimaansa seurojen lisäksi espanjalaista Sevillaa ja  Skotlannin Valioliigassa pelaavaa Celticiä. Hän oli pelipaikaltaan puolustaja.

## Ura

Hinkel aloitti uransa kotimaassaan Stuttgartin riveissä vuonna 2000. Hän teki ensiesiintymisensä Saksan maajoukkueessa Serbiaa ja Montenegroa vastaan vuonna 2003.

23. kesäkuuta 2006 Hinkel allekirjoitti espanjalaisen Sevillan kanssa neljän vuoden sopimuksen. 156 ottelua Stuttgartissa pelanneen Hinkelin siirtokorvaus oli neljä miljoonaa euroa. Sevillassa hän ei kuitenkaan vakiinnuttanut paikkaansa ja pelasi puolentoista kauden aikana vain 15 sarjaottelua, joista useimmat hän aloitti vaihtopenkillä. Tammikuussa 2008 hän siirtyi Celticiin.

Hinkel pelasi kaikkiaan 21 maaottelua, viimeisen kesäkuussa 2009.

## Lähteet
Gilles De Bilde

**Gilles De Bilde** (s. 9. kesäkuuta 1971 Zellik, Belgia) on belgialainen jalkapalloilija, joka edustaa KVC Willebroek-Meerhofia. Hänen pelipaikkansa on hyökkääjä.

De Bilde on edustanut seuratasolla myös Eendracht Aalstia, Anderlechtia, Sheffield Wednesdaytä, PSV Eindhovenia ja Lierseä. Hän voitti Belgian kultaisen kengän vuonna 1994.

Belgian maajoukkueessa De Bilde on pelannut 25&nbsp;ottelua ja tehnyt niissä kaksi maalia.
Web service

**Web service** (www-sovelluspalvelu) on W3C:n määritelmän mukaan ohjelmistojärjestelmä, joka mahdollistaa keskenään yhteensopivan tietokoneiden välisen vuorovaikutuksen tietoverkon yli . Käytännössä termillä tarkoitetaan World Wide Web -pohjaisia ohjelmointirajapintoja: jokin palvelin tarjoaa muilla tietokoneilla toimiville ohjelmistoille palvelun HTTPn tai muun Internetissä toimivan protokollan yli. 

Termi sekoitetaan helposti verkkopalveluihin; *web service* -termillä tarkoitetaan Web-teknologialla toteutettua ohjelmointiteknistä palvelurajapintaa. Tyypillisesti web service -palvelut toteutetaan samoilla palvelimilla kuin varsinaiset palvelutkin. Esimerkiksi Wikipedia on verkkopalvelu, joka tarjoaa samalla REST-pohjaisen web service -rajapinnan; käyttäjät voivat lukea ja muokata Wikipediaa verkkoselaimella, ja automaattisesti toimivat bot-ohjelmat voivat lukea ja muokata Wikipediaa ohjelmointirajapinnan kautta.

Web service koostuu kolmesta osasta, joista kaksi on pakollisia. Palvelulla on tarjoaja (*Service provider*) ja käyttäjä (*Service requester*). Lisäksi on mahdollista käyttää palveluhakemistoa (*Service broker*). Kolmen osapuolen välillä kommunikoidaan erilaisten XML-pohjaisten protokollien avulla.

W3C:n Web services -protokollakenttään kuuluu kolme XML-pohjaista komponenttia:

; SOAP (Simple Object Access Protocol)
: SOAP on kieli ja protokolla, jonka avulla palvelun käyttäjä voi lähettää komennon palvelun tarjoajalle ja palvelun tarjoaja voi lähettää vastauksen.
; WSDL (Web Service Description Language)
: WSDL on kieli, jonka avulla SOAP-protokollalla tarjotun palvelun rajapinta, eli pyyntö- ja vastausmuoto, voidaan määritellä. WSDL-tiedostoja tarvitaan usein järjestelmän liittämiseen varsinaiseen ohjelmointirajapintaan; WSDL-tiedostosta voidaan generoida esimerkiksi lähdekoodia.
; UDDI (Universal Description Discovery and Integration)
: Standardoitu tapa julkaista ja etsiä eri palveluiden metadataa.

Pääasiallisena kommunikaatiokanavana ovat useimmiten HTTP tai HTTPS, mutta kommunikointi on myös mahdollista muita kanavia pitkin. 

W3C määritteli XML-, SOAP- ja WSDL-standardit. UDDI on alun perin OASIS-standardi. Lisäksi W3C ja OASIS ovat standardoineet useita eri lisästandardeja liittyen mm. tietoturvaan ja luotettavuuteen.

W3C:n määrittelemien protokollien lisäksi on olemassa muitakin protokollia, kuten XML-RPC, jotka toimivat samalla periaatteella.

REST on arkkitehtuurimalli, joka on eräs tapa toteuttaa web service -toiminnallisuutta käyttämällä vain HTTP-protokollaa.

## Katso myös
* Palvelukeskeinen arkkitehtuuri

## Lähteet
Narsissit

**Narsissit** eli **kruununarsissit** (*Narcissus*) ovat narsissikasvien (Amaryllidaceae) heimon suku. Ne ovat monivuotisia sipulikasveja. Kukat ovat yleensä väriltään keltaisia, valkoisia tai keltavalkoisia ja niissä on lisäteriötorvi. Lehdet ovat kapeita, tasasoukkia ja tylpähköjä. Luonnossa narsisseja kasvaa Etelä-Euroopasta Japaniin ulottuvalla vyöhykkeellä. Narsisseista on kehitetty jo satoja vuosia erilaisia puutarhanarsisseja eri lajien risteytysten tuloksena. Puutarhamuotojen ulkokiehkuran kehälehdet ovat joko samanvärisiä kuin torvikin tai erivärisiä. Suomessa niitä kasvatetaan hyvin yleisesti koristekasveina pihoilla, puutarhoissa ja kasvihuoneissa. Tunnetuin laji on keltanarsissi eli pääsiäislilja (*Narcissus pseudonarcissus*).

Narsissit ovat myrkyllisiä, myös sipulit, siksi myyrät ja hiiret eivät koske niihin. Kasvit sisältävät lääkkeenäkin käytettävää galantamiinia, joka on antikoliiniesteraasi.

## Lajeja
Luonnonvaraisia narsisseja:
* pikkunarsissi (*Narcissus asturiensis*)
* virvanarsissi (*Narcissus bulbocodium*)
* syklaaminarsissi (*Narcissus cyclamineus*)
* nunnannarsissi (*Narcissus jonquilla*)
* luminarsissi (*Narcissus minor*)
* vititasetti (*Narcissus papyraceus*)
** ranskanvititasetti (*N. papyraceus* subsp. *polyanthos*)
* valkonarsissi (runoilijanarsissi) (*Narcissus poëticus*)
** hyrrävalkonarsissi (*N. poëticus* subsp. *poëticus*)
** tähtivalkonarsissi (*N. poëticus* subsp. *radiiflorus*)
* keltanarsissi eli pääsiäislilja (torvinarsissi) (*Narcissus pseudonarcissus*)
** isokeltanarsissi (*N. pseudonarcissus* subsp. *major*)
** pikkukeltanarsissi (*N. pseudonarcissus* subsp. *pseudonarcissus*)
* neidonnarsissi (*Narcissus serotinus*)
* sarjatasetti eli tasetti eli sarjanarsissi (*Narcissus tazetta*)
* orkideanarsissi (*Narcissus triandrus*)
* *[[Narcissus watieri]]*

Risteymiä:
* tähtinarsissi (*Narcissus* × *incomparabilis*) – valko- ja keltanarsissin risteymä.
* vihkotasetti (*Narcissus* × *medioluteus*) – valkonarsissin ja sarjatasetin risteymä.
* kihlanarsissi (*Narcissus* × *cyclazetta*) – syklaaminarsissin ja sarjatasetin risteymä.

## Puutarhalajikkeita
* torvinarsissit (mm. King Alfred)
** isotorviset eli maljatorviset narsissit
** pienitorviset narsissit
* kerrannaiskukkaiset (kerrotut) narsissit
* valkonarsissi
* tähtinarsissit (mm. keltanarsissi eli pääsiäislilja)
* pienikokoiset narsissit
* Triandrus-narsissit
* syklaaminarsissit
* orkideanarsissit
* Jonquilla-narsissit
* Tazetta–sarjanarsissit (Poetaz-narsissit)
* Bulbocodium-narsissit
* Poeticus-narsissit

## Lähteet
* 
* 

### Viitteet

## Aiheesta muualla
* Finto: Kassu – Kasvien suomenkieliset nimet: ''Narcissus''
* Suomen Lajitietokeskus: Narsissit (kruununarsissit) – ''Narcissus''
* DaffSeek - Daffodil Database with Photos (englanninkielinen lajiketietokanta)
* Perhekerho.net: Narsissit
Thomas Buffel

**Thomas Buffel** (s. 19. helmikuuta 1981 Ruddervoorde, Belgia) on belgialainen jalkapalloilija, joka edustaa belgialaista Genkiä. Buffel on 175 senttimetriä pitkä ja  pelipaikaltaan keskikenttäpelaaja.

Buffel on edustanut seuratasolla myös Cercle Bruggeä, Excelsioria ja Feyenoordia.

Belgian maajoukkueessa Buffel debytoi vuonna 2002 ja on pelannut yhteensä 29 ottelua ja tehnyt niissä kuusi maalia.

## Lähteet
Discoswing

**Discoswing** on etupäässä nopeaan musiikkiin tanssittava lavatanssi. Sitä tanssitaan yleensä tanssilavoilla suorajakoisen disko- tai iskelmämusiikin tahtiin. Tanssista käytetään myös nimityksiä discojive ja sambajive. Näistä ensimmäinen viittaa siihen, että tanssitaan jiven kuvioita diskomusiikkiin ja jälkimmäinen vastaavasti sambamusiikkiin.

Tanssin tai ainakin sen nimen syntypaikkana pidetään Sveitsiä ja Etelä-Saksaa, joskin samantyyppistä tanssia on tanssittu aikaisemminkin nimellä hustle tai discofox.

## Tekniikka
Discoswingin askelrytmi on 12a3 tai a123, missä a-askel sijoittuu ajallisesti lähemmäksi seuraavaa iskua. 

Tosinaan askellukseen sovelletaan myös painotonta täp-askellusta esimerkiksi 1(2)3a4, missä 2-askel on painoton ja otetaan samalla jalalla kuin kolmos-askelkin. Viimeksi mainitun tekniikan etuna on, että pysytään paremmin mukana 4/4-tahtilajin musiikissa, kun perusaskeleeseen käytetään koko tahti. Tästä askelversiosta käytetään myös nimitystä discosamba. Tämä askellikko sopii hyvin nopeaan sambaan.